Unicorn

«Unicorn» (norsk oversettelse: enhjørning) er en israelsk sang fra 2023 med sangeren Noa Kirel. Sangen er skrevet av Doron Medalie, May Sfadia, Yinon Yahel og Kirel selv. Den var Israels bidrag i Eurovision Song Contest 2023 i Liverpool i Storbritannia, der den endte på tredjeplass.

Eurovision Song Contest 
Sangen ble sendt inn til den israelske kringkasteren Kans interne uttak til Eurovision Song Contest 2023. En egen komité bestående av personer fra Kan, musikkforleggere og musikkfagfolk valgte artisten Noa Kirel til å representere Israel i konkurransen. Under en pressekonferanse 10. august 2022 bekreftet Kirel at hun hadde takket ja til Eurovision-oppdraget. 

Den 17. januar 2023 avslørte Kirel at bidraget hennes het «Unicorn». Sangen hadde premiere 8. mars 2023 under en spesialsending kalt HaShir Shelanu L'Eurovizion på tv-kanalen Kan 11 og nettsiden kan.org.il. I et intervju uttalte Kirel at sangen handler om en «sterk, uavhengig person som kan takle alt den møter». Tittelen spiller på enhjørningen, en myteomspunnet skikkelse. «Det er noe så uskyldig og rent med en enhjørning, og vi måtte velge noe som bare finnes i eventyr, i fantasier», uttalte Kirel. Artisten uttalte også sangen også reflekterer nasjonen Israel: «enhjørningen er sterk (…), og jeg ser landet vårt som et slikt sterkt land».

Israel deltok i semfinale 1 tirsdag 9. mai i Liverpool. Der ble «Unicorn» nummer tre og kvalifiserte seg til finalen lørdag 13. mai. I finalen endte sangen på tredjeplass med 362 poeng, Israels beste plassering siden seieren i 2018.

Listeplasseringer

Referanser 

Sanger fra 2023
Bidrag til Eurovision Song Contest 2023
Israelsk musikk
Israelske sanger